Han er blevet lidt af en berømthed, Fredericia-slagteren, der blev træt af hærværk og skrev en advarsel til hærværksmændene på Facebook. Nu er han også meldt til politiet

- Der er komme to anonyme anmeldelser til politiet.

- De handler om ulovlig kamera-overvågning og om trusler.

10 år med hærværk - 19.000 likes

Sådan siger slagtermester Tommy Gregersen fra Fredericia i dag til den store svenske avis Expressen, der har bemærket de 19.000 likes og 1500 kommentarer, kødsælgerens Facebook-advarsel til de typer, der laver graffiti på hans butiksrude, har fået på en uge.

Det er en joke

Historien - som lige nu er en af tophistorierne på avisen - kommer efter en uge, hvor flere danske medier har skrevet om Tommys opslag - og om det hærværk, hans butik har været udsat for to-tre gange pr år i de sidste 10 år.

Men Tommy siger selv, at hans opslag skulle forstås som en vittighed, og at hans overvågningskamera er fuldt lovligt.

Men hvad mener du? Er det her en trussel?

- Til dig der har overmalet vores vindue i butikken. Kig op i højre hjørne og zoome ind og se det fine kamera

- Vi har en go film af dig , men vi skal nok lade være at anmelde dig.

- Vi finder dig selv, tager dig ud bagved og stopper dig op i din egen Tarm ,,for vi gider ik jeres pis mere ..

- Vores dyr har haft et godt og frit liv ,og jeg pisser heller ikke på dine gulerødder vel. Snotskovl

- Ps det skal selvfølgelig ik tages som en trussel men et Løfte

Mvh slagteren

Svensker: Rigtig gjort

Den ene svensker, der foreløbig har kommenteret artiklen, hedder Gun Victor, og han er ikke forarget:

- Det er helt rigtig gjort, skriver Gun Victor